Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES o spoločnej pozícii Rady k prijatiu nariadenia Európskeho parlamentu a Rady o preprave zásielok odpadu /* KOM/2005/0303 v konečnom znení - COD 2003/0139 */





[pic] | KOMISIA EURÓPSKYCH SPOLOČENSTIEV | Brusel, 1.7.2005 KOM(2005) 303 v konečnom znení 2003/0139 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES o spoločnej pozícii Rady k prijatiu nariadenia Európskeho parlamentu a Rady o preprave zásielok odpadu 2003/0139 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES o spoločnej pozícii Rady k prijatiu nariadenia Európskeho parlamentu a Rady o preprave zásielok odpadu 1. SÚVISLOSTI Dátum doručenia návrhu Európskemu parlamentu a Rade (dokument KOM(2003)379 konečná verzia 2003/139(COD)): | 30. jún 2003. | Dátum stanoviska Európskeho parlamentu, prvé čítanie: | 19. november 2003. | Dátum stanoviska Európskeho hospodárskeho a sociálneho výboru: | 28. január 2004. | Dátum doručenia zmeneného a doplneného návrhu: | 9. marec 2004. | Dátum prijatia spoločnej pozície: | 24. jún 2005. | 2. CIEĽ NÁVRHU KOMISIE Návrh má štyri hlavné ciele: - vykonávanie rozhodnutia Rady OECD C(2001)107 zo 14. júna 2001 v právnych predpisoch Spoločenstva, - riešenie problémov, ktoré sa vyskytnú počas uplatňovania, spravovania a presadzovania nariadenia z roku 1993 a stanovenie väčšej právnej jasnosti, - globálne zosúladenie v oblasti cezhraničného pohybu zásielok odpadu, - konsolidácia štruktúry článkov uvedeného nariadenia. S cieľom dosiahnuť tieto ciele sa revíziou menia a dopĺňajú rôzne oddiely a aspekty nariadenia Rady (EHS) č. 259/93. Patria sem: - zmeny v štruktúre nariadenia, - zmeny a objasnenia, pokiaľ ide o definície, ako aj objasnenie rozsahu pôsobnosti (Hlava I), - zmeny a objasnenia, pokiaľ ide o postupy uplatniteľné na prepravu zásielok odpadu (Hlava II-VI); medzi členskými štátmi (Hlava II); vo vnútri členských štátov (Hlava III); a pokiaľ ide o vývoz zo Spoločenstva a dovoz do Spoločenstva (Hlava IV, V a VI), - zmeny v ostatných ustanoveniach nariadenia (Hlava VII). 3. PRIPOMIENKY K SPOLOČNEJ POZÍCII 3.1 Všeobecné pripomienky Vo svojom zmenenom a doplnenom návrhu Komisia v plnom rozsahu, čiastočne alebo v zásade schválila 43 z 103 zmien a doplnení, ktoré Európsky parlament navrhol v prvom čítaní. Do spoločnej pozície sa zapracovalo 41 zmien a doplnení či už doslovne, alebo v tom duchu. Komisia v niektorých bodoch nesúhlasí so spoločnou pozíciou. Najdôležitejšie z týchto bodov zahŕňajú toto: Komisia zastáva názor, že spoločný právny základ, ktorý navrhuje pre toto nariadenie (ďalej len „nariadenie“), t. j. politika v oblasti životného prostredia a obchodu (články 175 a 133 Zmluvy o ES), je správny a teda neprijme jednotný právny základ navrhovaný Radou (článok 175 Zmluvy o ES). Okrem toho Komisia nepodporí spoločnú pozíciu so zreteľom na možnosť členských štátov namietať proti preprave odpadu určeného na zhodnotenie na základe „voľnejších noriem nakladania s odpadom“ v krajine určenia. Komisia je toho názoru, že takéto ustanovenie by prekážalo na európskom trhu recyklácie a zhodnotenia odpadu a neprispievalo by k zlepšeniu environmentálnych noriem riadenia odpadu v EÚ. Rada zmenou článku 1 ods. 6 úplne vylúčila živočíšne vedľajšie produkty z rozsahu pôsobnosti nariadenia (článok 1 ods. 3 písm. d)). S cieľom uverejniť výsledky prieskumu vo vzťahu medzi týmto nariadením a nariadením (ES) č. 1774/2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu, pred nadobudnutím účinnosti uvedeného nariadenia, je Komisia toho názoru, že by bolo vhodnejšie uskutočniť tento prieskum skôr. Toto by riešilo obavy, ktoré vyjadrili niektoré členské štáty, pokiaľ ide o riziká procesnej duplicity a umožnilo by to tiež Komisii uchovať svoj návrh. 3.2 Podrobné pripomienky 3.2.1 Zmeny a doplnenia Parlamentu schválené Komisiou v celom rozsahu, čiastočne alebo v zásade a zapracované do spoločnej pozície Zmeny a doplnenia 8 a 108, ktoré sa týkajú odôvodnení, boli zapracované. Zmena a doplnenie 9, ktorá sa týka vylúčenia odpadu vzniknutého ozbrojenými silami členského štátu v určitých situáciách z rozsahu pôsobnosti nariadenia, bola čiastočne zapracovaná do článku 1 ods. 3 písm. g). Zmena a doplnenie 10, ktorá sa týka ustanovení uplatniteľných na odpad na zhodnotenie v prílohe III, bola zohľadnená. Celý odsek (článok 1 ods. 5) v podobe navrhovanej Komisiou sa zrušil, aby sa predišlo nejasnostiam spôsobeným vyňatím určitých ustanovení. Zapracované v zásade. Zmena a doplnenie 12 odkazuje na zmesi odpadu, pre ktoré neexistuje žiadna položka. Zapracované do článku 2 ods. 3. Zmeny a doplnenia 13 a 14, ktoré sa týkajú určitých operácií, ktoré tvoria dočasné zhodnotenie a dočasné zneškodnenie, boli prijaté v zásade a sú zohľadnené v článku 2 ods. 5 a v článku 2 ods. 7. Definície uvedené v smernici 75/442/EHS o odpadoch boli však dodržané. Zmeny a doplnenia 15 a 22 stanovujú definíciu oznamovateľa, ktorá bola zapracovaná do článku 2 ods. 15. Zmena a doplnenie 113, ktorá sa týka definície „krajina tranzitu“, bola prijatá a zohľadnená v článku 2 ods. 24. Zmena a doplnenie 79, ktorou sa preprava zásielok zmiešaného komunálneho odpadu (položka odpadu 20 03 01) z domácností podrobuje predchádzajúcemu oznámeniu a súhlasu, bola zapracovaná do článku 3 ods. 5. Zmena a doplnenie 81 bola čiastočne a v zásade prijatá a zohľadnená v článku 3 ods. 5. Zmena a doplnenie 24, ktorou sa príslušným orgánom umožňuje požadovať doplňujúce informácie a dokumentáciu v rámci určitého časového obdobia, bola čiastočne zapracovaná do článku 4 ods. 3 a v článku 8 ods. 1. Zmeny a doplnenia 96 a 97, ktorými sa stanovuje časová lehota kedy je potrebné ustanoviť finančnú záruku a tiež kedy je potrebné predložiť príslušný dôkaz alebo rovnocenné poistenie, boli čiastočne a v zásade prijaté a zohľadnené v článku 4 ods. 5 a v článku 6 ods. 2. Zmeny a doplnenia 29 a 30, ktoré sa týkajú žiadostí o informácie a dokumentáciu, ako aj potvrdenia a doručenia oznámení v rámci určitého časového obdobia, boli čiastočne a v zásade prijaté a zohľadnené v článku 7 ods. 2 a v článku 8 ods. 1 a 2. Zmenu a doplnenie 115, ktorá sa týka rozšírenej právomoci členských štátov namietať proti preprave odpadu určeného na zneškodnenie, je možné podporiť. Zapracované do článku 11 ods. 1 písm. e). Zmena a doplnenie 45, ktorá sa týka námietok proti preprave odpadu určeného na zhodnotenie na základe skutočnosti, že plánovaná preprava je určená na zneškodnenie a nie na zhodnotenie, bola prijatá. Zapracované do článku 12 ods. 1 písm. h). Zmena a doplnenie 52, ktorou sa stanovujú postupy, ktoré sa vzťahujú na všeobecné oznámenie, bola v zásade prijatá a zohľadnená v článku 4. Zmena a doplnenie 100, ktorá sa týka informácií, ktoré oznamovateľ poskytne príslušným orgánom a príjemcovi odpadu, bola prijatá. Zapracované do článku 16 písm. b) a v článku 17 ods. 1. Zmena a doplnenie 84rev., ktorá sa týka dokončenia zhodnotenia alebo zneškodnenia, bola v zásade prijatá a zohľadnená v článku 16 písm. e). Zmena a doplnenie 57, ktorou sa zdôrazňuje potreba spolupráce medzi orgánmi pokiaľ ide o všetky prípady nelegálnej prepravy pridaním výrazu „obzvlášť“ v prípadoch, kedy zodpovednosť nie je možné prisúdiť ani oznamovateľovi ani príjemcovi odpadu, bola prijatá. Zapracované do článku 23 ods. 5. Zmena a doplnenie 58 a 101, ktoré sa týkajú elektronickej výmeny údajov, boli prijaté. Zapracované do článku 25 ods. 4 a článok 58 ods. 1 písm. f). Zmena a doplnenie 60, ktorá sa týka dohôd o pohraničnej oblasti, bola prijatá. Zapracované do článku 29. Zmena a doplnenie 61, ktorá sa týka spôsobu riadenia prijateľného z hľadiska životného prostredia, bola v zásade prijatá. Zapracované do článku 48 ods. 2. Zmeny a doplnenia 62-65, ktoré sa týkajú krízových situácií alebo vojnového stavu, boli prijaté. Zapracované do článku 40 ods. 1 písm. d), článku 41 ods. 2 písm. b), článku 42 ods. 1 písm. e) a do článku 43 ods. 2 písm. c). Zmena a doplnenie 103, ktorá sa týka zmeny a doplnenia príloh k nariadeniu, bola prijatá. Zapracované do článku 57 ods. 1. Zmena a doplnenie 28, ktorá sa týka metódy výpočtu finančnej záruky, bola v odôvodneniach čiastočne prijatá. Zmeny a doplnenia 82 a 46, ktoré sa týkajú usmernení na uplatňovanie ustanovenia týkajúceho sa takzvaného „simulovaného zhodnotenia“, boli čiastočne prijaté. Zapracované do článku 58 ods. 1 písm. b). Zmeny a doplnenia 75, 76 a 77, ktoré sa týkajú príloh, boli prijaté. Zapracované do prílohy VIII, časti II-IV. 3.2.2 Zmeny a doplnenia Parlamentu zamietnuté Komisiou a Radou a nezapracované do spoločnej pozície Zmeny a doplnenia 2-7, 107, 109 a 110-111, ktoré sa týkajú odôvodnení, sa nepovažovali za dôležité pre návrh a neboli preto prijaté. Navyše zmeny a doplnenia 4-5 neboli prijaté, keďže by boli v rozpore s právom Komisie na podnet. Zmena a doplnenie 11, ktoré sa týka zrušenia článku 1 ods. 6, ktorým sa povoľuje možné vylúčenie živočíšnych vedľajších produktov z rozsahu pôsobnosti nariadenia, bola zamietnutá. Komisia je toho názoru, že je dôležité ponechať toto ustanovenie, aby sa predišlo duplicite a z toho vyplývajúcej zbytočnej záťaži prevádzkovateľov z dôvodu paralelného uplatňovania tohto nariadenia a nariadenia (ES) č. 1774/2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu. Komisia preto uprednostňuje ponechať predložený návrh a presunúť prieskum vzťahu medzi oboma nariadeniami na skorší termín, aby sa výsledky prieskumu mohli uverejniť pred nadobudnutím účinnosti nariadenia (pozri tiež bod 3.2.5, ktorý sa týka dodatočných zmien k návrhu uskutočnených Radou). Zmenu a doplnenie 112, ktorá sa týka povinnosti Komisie stanoviť usmernenia, nie je možné prijať hlavne z dôvodu, že je v rozpore s právom Komisie na podnet. Zmenami a doplneniami 17 a 18 sa navrhuje podrobiť iný odpad predchádzajúcemu písomnému oznámeniu tak, ako je uvedené v prílohe III. Nie je možné ich prijať, pretože by boli v rozpore s rozhodnutím OECD. Zmenu a doplnenie 19, ktorou sa zásielky odpadu určené na „výskumné účely“ zahŕňajú medzi zásielky vyňaté z oznamovacieho postupu, nie je možné prijať. Takéto zásielky predstavujú rovnaké riziko ako iné zásielky odpadov a mali by podliehať bežným postupom. Zmenu a doplnenie 20, ktorá sa týka povinnosti stanoviť hraničné hodnoty v rámci určitej časovej lehoty, nie je možné prijať, pretože by bola v rozpore s právom Komisie na podnet. Okrem toho sa nepovažuje za nevyhnutné, aby sa v návrhu zachovalo osobitné ustanovenie týkajúce sa zásielok odpadu skladajúceho sa z chemikálií, obsahujúceho chemikálie alebo kontaminovaného chemikáliami uvedenými v prílohe A, B a C Štokholmského dohovoru z 22. mája 2001 o perzistentných organických látkach, pretože ohľadom tejto témy bolo prijaté osobitné nariadenie (nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, a ktorým sa mení a dopĺňa smernica 79/117/EHS, Úradný vestník EÚ L 158, 30. 4. 2004, s. 7-49). Zmena a doplnenie 44, ktorá sa týka námietok proti preprave zásielok odpadu určeného na zhodnotenie na základe zásad sebestačnosti a zásad najbližšieho miesta, by vytvorila prekážky na európskom trhu recyklácie a zhodnotenia trhu a pritom by neviedla k zlepšeniu environmentálnych noriem riadenia odpadu v EÚ. Nie je možné ju preto prijať. Zmeny a doplnenia 21, 26-27, 34, 41, 85rev. a 91rev., ktoré sa týkajú dočasných operácií, nie je možné prijať. Komisia nepovažuje za vhodné tieto operácie zakázať. Namiesto toho by mali byť regulované, aby príslušné orgány mohli odpady sledovať počas celej prepravy zásielky až do skončenia procesu zhodnotenia a zneškodnenia. Zmeny a doplnenia 86rev., 87rev. a 88rev. sú v rozpore s časovými lehotami podľa rozhodnutia OECD a preto ich nie je možné prijať. Zmeny a doplnenia 32 a 33, ktoré sa týkajú následnej kontroly a kontroly zhody oznámenia, by mali spadať pod článok 49 o presadzovaní a preto ich nie je možné podporiť. Zmena a doplnenie 35 dopĺňa ďalšie dôvody pre námietky proti preprave zásielok odpadu určeného na zneškodnenie, ktorú nie je možné prijať. Zmenu a doplnenie 37, ktorou sa zrušuje odkaz na sebestačnosť na úrovni Spoločenstva a teda ponecháva iba odkaz na vnútroštátnu úroveň, je potrebné tiež zamietnuť. Spoluprácu susedných a alebo/malých krajín je potrebné aj naďalej podporovať, najmä prostredníctvom odkazu na sebestačnosť na úrovni Spoločenstva. Zmenou a doplnením 38 sa dodáva, že proti preprave zásielky odpadu určeného na zneškodnenie je možné namietať na základe vnútroštátnych právnych predpisov, v prípade, že na zneškodnenie odpadu neexistujú žiadne povinnosti na úrovni Spoločenstva. Takéto ustanovenie by mohlo byť zneužité a preto ho nie je možné prijať. Zmena a doplnenie 80, ktorá sa týka zmiešaného komunálneho odpadu z domácností, nebola zapracovaná, avšak je potrebné poznamenať, že s týmto odpadom sa bude vo všetkých prípadoch zaobchádzať ako s odpadom určeným na zneškodnenie podľa článku 3 ods. 5. Zmeny a doplnenia 116-117 dopĺňajú ďalšie dôvody pre námietky proti preprave zásielok odpadu určeného na zneškodnenie, ktoré nie sú zlučiteľné s rozhodnutím OECD. Okrem toho by zmena a doplnenie 116 vytvorila prekážku na vnútornom trhu s odpadom určeným na zhodnotenie. Nie je možné ju preto prijať. Zmenu a doplnenie 49, ktorá sa týka určitých kritérií vo vzťahu k zhodnoteniu odpadu, nie je možné prijať. Ustanovenie týkajúce sa prijatia usmernení na uplatňovanie ustanovenia týkajúceho sa takzvaného „simulovaného zhodnotenia“ bolo však zapracované do článku 58 ods. 1 písm. b). Zmeny a doplnenia 40 a 50 zrušujú možnosť, aby sa príslušné orgány dohodli s oznamovateľom, že nebudú požadovať nové oznámenia v prípade, že problémy súvisiace s námietkami neboli vyriešené v určitej časovej lehote. Nezdá sa, že by bolo nevyhnutné alebo oprávnené trvať na oznámení, v prípade, že sa všetky zainteresované strany dohodnú inak. Túto zmenu a doplnenie nie je možné prijať. Zmena a doplnenie 51 sa nepovažuje za potrebnú (pozri prvú vetu článku 4 a článok 9). Zmenu a doplnenie 99, ktorá sa týka uplatňovania postupu všeobecného oznámenia na programy spätného odberu, nie je možné prijať, pretože jej pôsobnosť je nepresná. Zmenu a doplnenie 54, ktorá sa týka časovej platnosti osvedčení o zhodnotení alebo zneškodnení, nie je možné prijať, pretože nie je v súlade s časovým rámcom OECD. Zmenu a doplnenie 55, ktorá sa týka predchádzajúceho informovania príslušných orgánov o zelenom odpade, nie je možné prijať, pretože je postačujúce keď sú k zásielke odpadu priložené uvedené informácie. Toto tiež zodpovedá situácii podľa rozhodnutia OECD. Zmenu a doplnenie 105, ktorou sa zrušuje povinnosť osoby, ktorá zariaďuje prepravu zásielky, predložiť kópiu zmluvy na žiadosť príslušného orgánu zainteresovaného vo vzťahu k preprave zásielok iného odpadu, určeného na zhodnotenie, nie je možné prijať. Za účelom kontroly je nevyhnutné, aby bolo možné o takúto zmluvu požiadať. Je potrebné zdôrazniť, že dôverné informácie v zmluve sú chránené, keďže toto mohlo byť záujmom zmeny a doplnenia. Zmenu a doplnenie 121, ktorou sa pridáva ďalšia podmienka vo vzťahu k dovozu odpadu určeného na zhodnotenie do Spoločenstva s účinkom, že pokiaľ ide o nebezpečný odpad, príslušné orgány v krajine odoslania mimo Spoločenstva predložia vopred riadne odôvodnenú žiadosť uvádzajúcu, že „nemajú a nemôžu primerane získať technické možnosti a nevyhnutné zariadenia na spracovanie tohto odpadu spôsobom prijateľným z hľadiska životného prostredia“, nie je možné prijať. Pokiaľ ide o členské krajiny OECD, toto ustanovenie by bolo v rozpore s rozhodnutím OECD. Na krajiny, ktoré nie sú zmluvnými stranami Bazilejského dohovoru ani členmi OECD, sa táto požiadavka už vzťahuje. Pokiaľ ide o zmluvné strany Bazilejského dohovoru, ktoré nie sú členskými krajinami OECD, ďalšie obmedzenia by neboli považované za odôvodnené s ohľadom na životné prostredie. Zmena a doplnenie sa preto zamieta. Zmena a doplnenie 67, ktorá sa týka aktu o pristúpení, nebola zapracovaná, keďže tento akt nie je možné meniť prostredníctvom postupu výboru (pozri nový článok 62). Zmeny a doplnenia 68, 71-73, 78 a 106 sa všetky týkajú zmien špecifických položiek v zoznamoch odpadov priložených k návrhu a nie je možné ich prijať. Dôvodom nie je to, že by Komisia nesúhlasila s ich obsahom, ale skôr to, že Komisia nepovažuje tento rámec za správny pre takéto zmeny a doplnenia. Zmeny zoznamov odpadov by sa mali uskutočniť v právnych predpisoch, z ktorých pochádzajú (Bazilejský dohovor, rozhodnutie OECD a zoznam odpadov EÚ). Okrem toho sú takéto zmeny a doplnenia v rozpore s jedným z hlavných cieľov návrhu, ktorým je medzinárodná harmonizácia zoznamov odpadov. 3.2.3 Zmeny a doplnenia Parlamentu prijaté Radou, avšak zamietnuté Komisiou Zmeny a doplnenia 1 a 83rev., podľa ktorých by právnym základom malo byť iba životné prostredie (článok 175 Zmluvy o ES) a nie životné prostredie a spoločná obchodná politika (články 175 a 133 Zmluvy o ES), boli Radou prijaté, avšak zamietnuté Komisiou. Hlavným cieľom navrhovaného nariadenia je ochrana životného prostredia. Keďže ustanovenia Hlavy IV, V a VI o vývoze odpadu zo Spoločenstva do tretích krajín, dovoze odpadu do Spoločenstva z tretích krajín a tranzite odpadu cez Spoločenstvo sú však tiež pravidlami medzinárodného obchodu, právnym základom, pokiaľ ide o tieto osobitné ustanovenia, je článok 133 Zmluvy o ES. Komisia je preto aj naďalej toho názoru, že jej navrhovaný spoločný právny základ nariadenia, t.j. životné prostredie a spoločná obchodná politika (články 175 a 133 Zmluvy o ES), je správny a preto nemôže prijať jednotný právny základ. Zmeny a doplnenia 42, 47 a 48, ktoré sa týkajú námietok proti preprave zásielok odpadu určeného na zhodnotenie založených na vnútroštátnych normách alebo vnútroštátnych povinnostiach, Komisia nemôže prijať. Komisia je toho názoru, že takéto ustanovenie by prekážalo na európskom trhu recyklácie a zhodnotenia odpadu a neprispievalo by k zlepšeniu environmentálnych noriem riadenia odpadu v EÚ. Komisia pripomína, že navrhla riešenia možného problému znižovania noriem vo svojom oznámení KOM(2003) 301 konečná verzia „K tematickej stratégii predchádzania vzniku a recyklácie odpadu“ , ktoré sa zameriava na rozvoj európskych noriem v oblasti riadenia odpadu. Komisia okrem toho varuje, že článok 12 ods. 1 písm. c) je nejasný a zložitý, a mohol by viesť k zvýšeniu nelegálnej prepravy odpadu a je pravdepodobné, že by mal za následok početné súdne spory. 3.2.4 Zmeny a doplnenia Parlamentu prijaté Komisiou, ktoré však nie sú zapracované do spoločnej pozície Zmenu a doplnenie 92, ktorá sa týka jasnejšieho vymedzenia definície „krajiny odoslania“, Komisia v zásade podporila, pretože by mohla byť užitočná v súvislosti s prepravou zásielok odpadu na otvorenom mori. Komisia sa však domnieva, že toto ustanovenie by sa malo doplniť odsekom, ktorý by v prípade sporu uvádzal poradie alternatív pre rozhodnutie, ktorá krajina je krajinou odoslania. Zmenu a doplnenie 126, ktorou sa k príslušnému orgánu v krajine odoslania pridávajú slová „osobitné nariadenia zavedené členským štátom odoslania a platné v tomto členskom štáte“, Komisia vo svojom zmenenom a doplnenom návrhu prijala, avšak neskôr bola považovaná za zbytočnú a bola zamietnutá , inter alia , za účelom zjednodušenia. Zmenu a doplnenie 122, ktorá sa týka výnimiek pre určité verejnoprávne podniky, Komisia vo svojom zmenenom a doplnenom návrhu prijala, avšak neskôr bola považovaná za nezlučiteľnú s Bazilejským dohovorom. Preto bola zamietnutá. Zmena a doplnenie 31 stanovuje, že príslušné orgány krajiny určenia a krajiny tranzitu písomne vyjadria súhlas vydaním písomného rozhodnutia, ktoré zašlú ostatným príslušným orgánom a oznamovateľovi. Túto zmenu a doplnenie Komisia vo svojom zmenenom a doplnenom návrhu prijala, avšak neskôr ju považovala za zbytočnú. Preto bola zamietnutá, inter alia , za účelom zjednodušenia. Zmenu a doplnenie 53, ktorou sa zrušuje celý článok týkajúci sa vopred odsúhlasených zariadení na zhodnotenie odpadu, Komisia podporila, pretože prínos článku je obmedzený, keďže príslušné orgány musia aj tak posúdiť ostatné zložky oznámení a teda môžu namietať proti odpadu určenému na vopred odsúhlasené zariadenie. Zmena a doplnenie 56, ktorou sa obmedzuje rozsah pôsobnosti článku 20 v návrhu Komisie, nebola zapracovaná. Zmenu a doplnenie 59, ktorá stanovuje, aby Komisia stanovila maximálnu úroveň nákladov spojených s administratívnym riadením účtovaných oznamovateľovi, Komisia v zásade podporila. Zmenu a doplnenie 74, ktorá jasnejšie vymedzuje rozsah pôsobnosti usmernení, Komisia podporila. Zmenu a doplnenie 39, ktorou sa vkladá slovo „špecifický“ pred slová „nebezpečný odpad“, Komisia v zásade podporila. Zmenu a doplnenie 66, ktorá sa týka prístupu verejnosti k oznámeniam, Komisia v zásade podporila za predpokladu, že príslušné povinnosti budú stanovené v osobitnom článku a budú obsahovať odkaz na rešpektovanie pravidiel dôvernosti podľa vnútroštátnych právnych predpisov a/alebo právnych predpisov Spoločenstva. Zmeny a doplnenia 69 a 70, ktoré sa zaoberajú zaraďovaním zoznamov odpadov obsiahnutých v prílohe V (v súvislosti so zákazom vývozu nebezpečného odpadu) s cieľom nadradiť zoznam nebezpečného odpadu EÚ nad zoznam iného odpadu podľa Bazilejského dohovoru (oba sú uvedené v príslušnej prílohe), Komisia v zásade podporila. 3.2.5 Dodatočné zmeny návrhu uskutočnené Radou Rada uskutočnila niekoľko dodatočných zmien návrhu. Najdôležitejšia z nich je tá, že článok 1 ods. 3 písm. d) úplne vylučuje živočíšne vedľajšie produkty z rozsahu pôsobnosti nariadenia. V tomto ohľade nemôže Komisia podporiť spoločnú pozíciu a je toho názoru, že by bolo vhodnejšie uskutočniť prieskum vo vzťahu medzi týmto nariadením a nariadením (ES) č. 1774/2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu, skôr, aby sa výsledky tohto prieskumu mohli uverejniť pred nadobudnutím účinnosti uvedeného nariadenia. Preto sa Komisia domnieva, že navrhovaná verzia článku 1 ods. 6 by mala zostať nezmenená. 4. ZÁVER Spoločná pozícia do značnej miery predstavuje významný pokrok, pokiaľ ide o jasnejšie znenie nariadenia a vylepšenie jeho ustanovení v súlade s cieľmi stanovenými v návrhu Komisie. Komisia však nemôže prijať spoločnú pozíciu so zreteľom na niektoré otázky, z ktorých najdôležitejšie sú stanovené v priloženom vyhlásení. Patrí k nim právny základ nariadenia, možnosť členských štátov namietať proti preprave zásielok odpadu určeného na zhodnotenie a úplné vylúčenie živočíšnych vedľajších produktov z rozsahu pôsobnosti nariadenia. 5. STANOVISKO KOMISIE Komisia konštatuje, že Rada jednomyseľne požaduje, aby sa spoločný právny základ navrhovaný Komisiou nahradil, a to články 133 a 175 ods. 1 Zmluvy, jednotným právnym základom, ktorý by zahŕňal iba článok 175 ods. 1 Zmluvy. Komisia je toho názoru, že jej návrh obsahoval správny právny základ a vyhradzuje si právo využiť právne prostriedky, ktoré má k dispozícii. Komisia ďalej konštatuje, že v článku 12 ods. 1 písm. c) Rada povoľuje členským štátom vznášať námietky a blokovať prepravu zásielok odpadu určeného na zhodnotenie z dôvodov „voľnejších noriem nakladania s odpadom“ v krajine určenia. Komisia je toho názoru, že toto ustanovenie vytvorí prekážky na európskom trhu recyklácie a zhodnotenia odpadu bez toho, aby prispelo k zlepšeniu environmentálnych noriem riadenia odpadu v EÚ. Komisia pripomína, že navrhla riešenia možného problému znižovania noriem vo svojom oznámení KOM(2003) 301 konečná verzia „K tematickej stratégii predchádzania vzniku a recyklácie odpadu“ , ktoré sa zameriava na rozvoj európskych noriem v oblasti riadenia odpadu. Komisia okrem toho varuje, že článok 12 ods. 1 písm. c) je nejasný a zložitý, a mohol by viesť k zvýšeniu nelegálnej prepravy odpadu a je pravdepodobné, že by mal za následok početné súdne spory. Na záver Komisia konštatuje, že Rada vylúčila z rozsahu pôsobnosti nariadenia „prepravu zásielok odpadu, ktorá podlieha požiadavkám schválenia nariadenia (ES) č. 1774/2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu“. Na základe rozdielov medzi týmito dvoma nariadeniami so zreteľom na procesné ustanovenia sa Komisia domnieva, že bolo vhodnejšie uskutočniť prieskum vzťahu medzi oboma nariadeniami skôr, aby bolo možné uverejniť výsledky tohto prieskumu pred nadobudnutím účinnosti nariadenia o preprave zásielok odpadu. Toto by riešilo obavy, ktoré vyjadrili niektoré členské štáty pokiaľ ide o riziká procesnej duplicity a umožnilo by to tiež Komisii uchovať svoj návrh.